Diari Oficial de la Generalitat Valenciana


Sumari del DOGV 9270, del 03-02-2022 (2022/370)

Informació pública de la modificació número 15 del Pla general d'ordenació estructural i detallada del sector 9.2, denominat «La Princesa». Expedient 547/2018.
---------------------------------------------------------------------------------------------------------------------------------------------------------------

### Dades del document

Número de DOGV
:   9270

Data del DOGV
:   03-02-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/370


Data del document
:   14-01-2022

Organisme emissor
:   Ajuntament de Sant Joan d'Alacant

Tipus de document
:   Anunci

Descriptors 

:   * Sant Joan d'Alacant
    * administració local
    * pla d'urbanisme

Informació pública de la modificació número 15 del Pla general d'ordenació estructural i detallada del sector 9.2, denominat «La Princesa». Expedient 547/2018. [2022/370]  
Es posa en coneixement general que en data 21 de desembre de 2021 el Ple va adoptar l'acord següent:  
  
«Primer. Acordar de conformitat amb l'art. 61 del TR-LOTUP, la informació pública de l'expedient de la modificació puntual núm. 15 del vigent Pla general de l'ordenació estructural i detallada del sector 9.2 «La Princesa», durant un període de 45 dies, i publicar l'acord en el Diari Oficial de la Generalitat Valenciana i en un diari no oficial d'àmplia difusió a la localitat de Sant Joan d'Alacant, a comptar des de la publicació en el DOGV, anunciada en el Diari Oficial de la Generalitat Valenciana. Es remetrà, a més, notificació formal i individualitzada de la resolució a les persones interessades i a les que consten en el Cadastre com a titulars de drets afectats per l'actuació proposada, així com a l'Ajuntament de Mutxamel com a municipi afectat parcialment per la modificació puntual núm. 15.  
Durant aquest termini, el projecte diligenciat estarà depositat, per a consulta pública: en l'adreça electrònica www.santjoandalacant.es i a l'Ajuntament per a la consulta amb cita prèvia, Servei d'Urbanisme, Oficines Generals situades en plaça de l'Església, 2, telèfon 574972377 dies laborables de dilluns a divendres de 09.00 a 14.00 hores. e-mail: amhdmtoinzii.owszgspht@kvutqxvlzwbyaiss.vd  
Segon. Durant el termini d'informació pública, que es faça consulta a les persones i a les administracions públiques afectades, amb petició dels informes exigibles conforme a la legislació sectorial, especialment a la Conselleria d'Educació, Cultura i Esport i al Servei d'Infraestructura Verda i Paisatge, així com a les entitats subministradores dels serveis públics urbans que pogueren resultar afectades.  
  
Tercer. Conclosos els tràmits d'exposició pública i contestació d'al·legacions caldrà aprovar l'expedient de la modificació puntual núm. 15 del Pla general, estimant o desestimant les al·legacions presentades, per a la qual cosa és competent per a aprovar-la el Ple de l'Ajuntament.  
  
Quart. Procedirà en el termini de quinze dies des de l'aprovació definitiva de la modificació puntual núm. 15 del Pla general, remetre per a la seua publicació en el Diari Oficial de la Generalitat Valenciana l'informe ambiental i territorial estratègic, la resolució per la qual s'aprova la modificació puntual núm. 15, així com una referència a l'adreça de la pàgina web en la qual l'òrgan substantiu posarà a la disposició del públic el contingut íntegre d'aquest expedient.  
L'acord d'aprovació definitiva, juntament amb les seues normes urbanístiques, si n'hi haguera, es publicaran per a la seua entrada en vigor en el butlletí oficial de la província.  
Cinqué. Que es faça, una vegada aprovada definitivament, la present modificació puntual a l'elaboració dels documents modificats del pla vigent, a fi de mantindre permanentment actualitzats els documents del Pla general (text refós del PGOU) en el portal de transparència.  
  
Sisé. Facultar l'alcalde-president per a les actuacions que siguen necessàries per a la perfecció de l'expedient».  
  
Documentació que se sotmet a informació pública:  
1. MEMÒRIA MOD.15 PRINCESA PER A EXPO PÚBLICA CSV.: 6FFHXELMZA5629C4SHNSG6LSG.  
2. PO-01 PLA MOD 15 ESTAT ACTUAL BYD 9522 CSV.: 8MLZ03AS8BI1FHC78AGOS4DSI.  
3. PO-02 PLA MOD 15 ESTAT PROPOSAT BPE 4427 CSV.: 6L64UB7IFS33F5PDE5VXOUWQA.  
  
Durant aquest termini, el projecte estarà depositat per a consulta pública en l'adreça electrònica www.santjoandalacant.es (tauler d'anuncis i es podrà descarregar introduint en l'apartat «validació de documents», el CSV indicat des de la seu electrònica), amb cita prèvia a l'Ajuntament, Servei d'Urbanisme, Oficines Generals situades a plaça de l'Església, 2, telèfon 327096562 dies laborables de dilluns a divendres de 09.00 a 14.00 hores. e-mail:   
fxddtnfltubx.mmukxtbtg@gsepeotqeqtmvydn.dq.  
  
Sant Joan d'Alacant, 14 de gener de 2022.- La regidora delegada d'Urbanisme (Decret de l'Alcaldia núm. 2019-1113, de 20.06.2019, BOP 02.07.2019): Eva M. Delgado Cabezuelo.